open-index/open-wikipedia-markdown huggingface dataset:
הוגו פרננדס פיינגולד

**הוגו פרננדס פיינגולד** (בספרדית: **Hugo Fernández Faingold**; 1 במרץ 1947 – 22 במאי 2025) היה פוליטיקאי אורוגוואי. כיהן כסגן נשיא אורוגוואי בשנים 1998–2000.

## ביוגרפיה
פיינגולד נולד בשנת 1947 למרצה להיסטוריה ופעיל איגודים מקצועיים, הוגו פרננדס ארטוסיו, ולג'וליה פיינגולד. היה חבר במפלגת הקולורדו.

היה נשוי לאנה מריה רנה ולדז, ולהם שישה ילדים. הם התגרשו בשנת 2003. לאחר מכן נישא לוורוניקה קורטווריה, ולהם שני ילדים. בעת פטירתו היה נשוי לאנאליה באריינטוס.

### קריירה פוליטית
בתקופת כהונתו הראשונה של הנשיא חוליו מריה סנגינטי, הוא כיהן כשר העבודה והרווחה של אורוגוואי. לאחר מותו של סגן הנשיא הוגו בטאייה ב-1998, מונה פיינגולד לתפקיד סגן נשיא אורוגוואי, וכיהן בו עד תום כהונת סנגינטי ב-2000.
פיינגולד היה האדם השנים עשר שכיהן בתפקיד סגן נשיא אורוגוואי, מאז ייסודו בשנת 1934, אז מונה אלפרדו נבארו לתפקיד הראשון.

לאחר תום כהונתו כסגן הנשיא, כיהן כשגריר אורוגוואי בארצות הברית בין השנים 2000–2005.

### חיים אישיים
ב-22 במאי 2025 נפטר בגיל 78.

## ראו גם
* פוליטיקה של אורוגוואי

## קישורים חיצוניים

## הערות שוליים

קטגוריה:בוגרי אוניברסיטת קולומביה
קטגוריה:פוליטיקאים אורוגוואים
קטגוריה:סגני נשיאים
קטגוריה:שגרירים בארצות הברית
קטגוריה:פוליטיקאים יהודים 
קטגוריה:יהודים אורוגוואים
קטגוריה:ילידי 1947
קטגוריה:אורוגוואים שנפטרו ב-2025
אוקומורה מסאנובו

**אוקומורה מסאנובו** (ביפנית: **奥村 政信**) היה מעצב הדפסים, מוציא לאור וצייר יפני בסגנון האוקיו-אה. בתחילה היה מושפע מאסכולת טוריי, אך מאוחר יותר התרחק ממנה. למסאנובו מיוחסת המצאת פורמט ההדפסים האשירה-אה, הוא גם היה מראשוני האמנים היפנים שיצרו בז'אנר האוקי-אה, והיה מחלוצי הדפסי נישיקי-אה ואורושי-אה.

## ביוגרפיה
ראשית חייו של מסאנובו אינם מתועדים במידה מספקת, ההערכה היא שהוא נולד בסביבות שנת 1686, ככל הנראה באדו (טוקיו של ימינו). אדו הייתה כפר דייגים קטן כאשר טוקוגאווה איאיאסו בחר בו כבירתה המנהלית של שוגונות טוקוגאווה, בתחילת המאה ה-17 העיר שגשגה ואוכלוסייתה גדלה לחצי מיליון איש.

ככל הנראה מסאנובו היה צייר אוטודידקט ולא ידוע על השתייכות לאף אסכולה אמנותית. עבודותיו המוקדמות מצביעות על השפעה מסוימת מאסכולת טוריי, ובמיוחד מטוריי קיונובו הראשון, ככל הנראה הושפע גם מאמן האוקיו-אה המוקדם הישיקאווה מורונובו.

אלבום מודפס שפורסם בשנת 1701 המתאר קורטיזנות ברובע השעשועים יושיווארה הוא יצירתו החתומה המוקדמת ביותר ששרדה של מסאנובו, ואחריה יצירה דומה עשרה חודשים מאוחר יותר. מורונובו סיפק את האיורים, ולעיתים גם את הטקסט, ללפחות עשרים ושניים רומנים וליבריות בסגנון אוקיו-זושי לבונרקו בין השנים 1703 ו-1711. אלה כללו 18 כרכים של גרסה מודרנית ומאוירת של מעשה גנז'י.

לאחר 1711, תפוקת איורי הספרים של מסאנובו הצטמצמה כאשר הפנה את תשומת ליבו לאלבומי הדפסים, בדרך כלל כתריסר בכל סט, בנושאים מגוונים - שהבולטים שבהם היו אלבומי הקומיקס. הדפסים אלו תיארו סצנות הומוריסטיות, או פארודיות, מהנו, קבוקי ומהמיתולוגיה היפנית. בתקופה זו גם יצר מסאנובו דיוקנאות גדולים של קורטיזנות, שעיצוביהם נשאו חמימות ואנושיות שנעדרו במידה רבה מאיורים דומים בתקופה ההיא. משנת 1718, אם לא קודם לכן, החל מסאנובו ליצור הדפסי אורושי-אה (תמונות לכה), שהודפסו באבקת פליז מפוזרת על הדיו, מה שיצר אפקט לכה.

בסביבות שנת 1721 נטש מסאנובו את המו"לים איתם עבד על יצירותיו המוקדמות ופתח חנות סיטונאית משלו, אוקומורה-יה, בטורי שיו-צ'ו באדו. סימן המסחר שלו היה צורת דלעת אדומה, אותו סימן והטביע על היצירות שהדפיס.

מאסאנובו נפטר בגיל 78 בשנת 1764.

## גלריה

קובץ:Brooklyn_Museum_-_A_Roofer's_Precariousness_-_Okumura_Masanobu.jpg|טקסט=A Roofer's Precariousness| *חוסר היציבות של קבלן גגות*
קובץ:Brooklyn_Museum_-_Daytime_in_the_Gay_Quarters_-_Okumura_Masanobu.jpg|טקסט=Daytime in the Gay Quarters| *שעות היום ברובע הגאה*
קובץ:Attributed-to-Okumura-Masanobu-tiger-and-bamboo.jpg|טקסט=Tiger and Bamboo, c. 1725| *נמר ובמבוק*, c. 1725

קובץ:Morita-za in the 1790s.jpg|טקסט=Morita-za|*מוריטה-זה*
קובץ:Okumura Masanobu - Taking the Evening Cool by Ryōgoku Bridge.png|טקסט=Taking the Evening Cool by Ryōgoku Bridge, 1745|*נהנים מצינת הערב ליד גשר ריוגוקו*, 1745

קובץ:Onoe Kikugoro I as Soga Goro dressed as a komuso by Okumura Masanobu.JPG
קובץ:Kabuki actor Sanogawa Ichimatsu I by Okumura Masanobu, mid 1740s.JPG
קובץ:Onoe Kikugoro I as Kichisa by Okumura Masanobu, 1744.JPG


## קישורים חיצוניים

* אוקומורה מסאנובו באתר המוזיאון הבריטי
## הערות שוליים

קטגוריה:אוקיו-אה: אמנים
קטגוריה:נפטרים ב-1764
קטגוריה:ילידי 1686
קטגוריה:אמנים יפנים
פרסי המוזיקה האמריקאית 2025

טקס **[[פרס המוזיקה האמריקאית|פרסי המוזיקה האמריקאית]] לשנת 2025** התקיים ב-26 במאי 2025, במלון הפונטן בלו בלאס וגאס, בהנחיית ג'ניפר לופז.

## רקע
ב-24 בפברואר 2025 הוכרז כי הטקס חזר לשידור לאחר הפסקה מאז 2022. הטקס האחרון לפני ההפסקה נערך ב-20 בנובמבר 2022 בתיאטרון מיקרוסופט בלוס אנג'לס, בהנחיית ויין בריידי. שידור זה השיג רייטינג של 0.6 בקרב גילאי 18-49 ו-3.53 מיליון צופים, הנתון הנמוך ביותר בתולדות הטקס. באביב 2023 דווח כי הטקס יוצא להפסקה, ולא היה ברור האם יישאר ב-ABC או יעבור לרשת אחרת. בזמן ההפסקה, טקס פרסי המוזיקה של בילבורד (של אותה חברת הפקה) הועבר לחלון השידור המסורתי של הפרסי המוזיקה האמריקאית בסתיו.

במרץ 2024 רשת CBS חתמה על הסכם לחמש שנים לשידור טקס גלובוס הזהב, שיכלול גם שידור חי בפרמאונט+. ההסכם התחיל בינואר 2025, וכלל גם את העברת טקס פרסי המוזיקה האמריקאית ל-CBS. באוגוסט 2024 הוכרז כי הטקס ישודר במאי 2025. במקור היה אמור הטקס להתקיים ב-6 באוקטובר 2024 ב-CBS, אך נדחה, הסיבה לשינוי לא נמסרה. במקום זאת שודר ב-6 באוקטובר אירוע חד-פעמי לציון 50 שנה לטקס. הספיישל כלל הופעות של אמנים בולטים, בהם ג'ניפר לופז, מריה קארי, גלוריה אסטפן, ג'ניפר הדסון, קארי אנדרווד, גרין דיי, צ'אקה קאן, סמואל ל. ג'קסון, סטריי קידס ועוד. הספיישל הגיע לחשיפה כוללת של מעל 13 מיליון איש, עם ממוצע צפייה של מעל 6.1 מיליון, עלייה של 53% מהשידור האחרון ב-2022, וזוהי הצמיחה השנתית הגדולה ביותר שנמדדה לתוכנית מוזיקלית או טקס פרסים.

בפברואר 2025 הוכרז שהטקס ישודר בשידור חי ב-CBS ובפרמאונט+ ביום הזיכרון האמריקאי, ה-26 במאי 2025. החל משנת 2025, הכוונה של CBS היא לשדר את הטקס מדי שנה ביום הזיכרון האמריקאי. באפריל 2025 הוכרז כי ג'ניפר לופז תנחה את הטקס. זו הייתה הפעם השנייה שהיא מנחה את הטקס, לאחר שהנחתה גם בשנת 2015. ב-8 במאי הוכרז שהטקס ישודר ממלון הפונטן בלו בלאס וגאס.

## הטקס
הטקס שודר ביום הזיכרון האמריקאי, ב-26 במאי 2025. לראשונה הטקס נערך בלאס וגאס. נמסר כי השידור יוקדש גם למחווה לחיילי ארצות הברית. זו הפעם הראשונה שהטקס לא נערך בסתיו ולא שודר ב-ABC, כפי שהיה נהוג במשך שנים. הטקס שודר ברשת CBS ובשירות הסטרימינג פרמאונט+. מנויים לפרמאונט+ עם שואוטיים יכלו לצפות בשידור החי ובגרסה המוקלטת, בעוד שמנויי פרמאונט+ Essential יכלו לצפות רק למחרת.

הטקס נצפה על ידי 4.86 מיליון צופים (כולל צפייה מחוץ לבית וסטרימינג חי בפרמאונט+). מדובר בעלייה של 38% לעומת השידור החי האחרון של הטקס בנובמבר 2022, בהנחיית ויין בריידי ב־ABC. זהו מספר הצופים הגבוה ביותר לטקס מאז נובמבר 2019, אז צפו בו 6.7 מיליון ב־ABC בהנחיית סיארה.

### הופעות

## זוכים ומועמדים
קטגוריות חדשות נוספו בשנת 2025: אלבום השנה, שיר השנה, והשיר החברתי של השנה.

בילי אייליש זכתה בכל שבע הקטגוריות בהן הייתה מועמדת, כולל בפרסים הבולטים: זמרת השנה, אלבום השנה (*[[Hit Me Hard and Soft]]*), שיר השנה ("Birds of a Feather") וזמרת הפופ האהובה. עם זאת, אייליש לא נכחה באירוע כי הייתה בסיבוב הופעות באירופה.

## הערות שוליים

2025
מוזיקה אמריקאית
קטגוריה:2025 במוזיקה האמריקאית
ברוך ה' לעולם אמן ואמן

**ברוך ה' לעולם אמן ואמן**, הוא קטע תפילה מתפילת שחרית, הנאמר כחלק מפסוקי דזמרה.

## מקור התפילה
קטע תפילה זה מורכב מארבעה פסוקים המוזכרים בפרקים שונים בספר תהלים. תוכנם של פסוקים אלה משותף בסגנון הפותח את הפסוק שהוא כעין דברי ברכה לה', 'ברוך ה''.

תפילה זה נאמרת לאחר סיום אמירת פרקי התהלים הנאמרים כחלק מתפילת פסוקי דזימרה בתפילת שחרית, וקדום אמירת 'ויברך דוד'.

## מקור וטעם אמירתו
אזכור אמירתו של קטע זה בתפילה נזכר בספרי הראשונים. וכך כתב באבודרהם:ברמב"ם בסדר התפילה שחיבר כתב להזכיר שני פסוקים: ברוך ה' לעולם אמן ואמן, ימלוך ה' לעולם אמן ואמן, ולאחר מכן 'ויברך דוד' עד 'על כל ברכה ותהילה'. כעין זה כתב ברמב"ם לאחר ברכת השכבינו להזכיר שני פסוקים אלה.

### אזכורים נוספים
כתב באבודרהם, שמנהגו של רבי מאיר, שבעת שהיה נצרך להפסיק בדיבור בשעה שאמר פסוקי דזימרה .

בפירוש הב"ח כתב כעי"ז בשם ספר תשב"ץ קטן, וביאר שהטעם הוא מחמת שנחשבים כעין ברכת תחילה וסוף על פסוקי דזימרה.

בבין איש חי הביא מנהג לומר לפחות פעם ביום את הפסוק הראשון מארבעת פסוקים אלה: .

### ברכת ברוך ה' לעולם

תחילתה של ברכת יראו עינינו' היודעה גם בשם 'ברכת ברוך ה' לעולם' מתחילה אף היא בפסוקים אלה, כשעליהם מוסיפים פסוקים נוספים על פי המנהגים השונים. בטעם שתיקנו חז"ל ברכה זו נאמרו בראשונים טעמים שונים.

## קישורים חיצוניים
* 
* 
* 

## ראו גם
* ברכת ברוך ה' לעולם

## הערות שוליים

קטגוריה:פסוקי דזמרא
שומרן חלודי

**שׁוֹמְרָן חֲלֻדִּי** (שם מדעי: *Aeshna isoceles*) הוא מין קטן של שפירית ממשפחת השומרניים המצוי באירופה, בעיקר סביב הים התיכון, ובשפלות צפון אפריקה. בישראל ניתן לצפות בו בצפון הארץ.

## תיאור
**מידות**: אורך כולל 62–64 מ"מ (מתוכם הבטן 47–54 מ"מ), וכנף אחורית 39–45 מ"מ.

השומרן החלודי הוא שפירית בינונית, גדול במעט מהשומרן הפסיפסי. צבע גופו חום עם שני פסים צהובים בצידי החזה, ובאוכלוסיות הדרומיות ישנם פסי כתף צהובים (הוצע לסווגם כתת-מין בשם *A. i. antehumeralis*, אך כנראה מקור השוני במראה בהיר יותר כתוצאה מאקלים חם, ולא מהבדלים טקסונומיים). העיניים ירוקות, הכנפיים שקופות, וישנו סימן בצורת משולש צהוב על מקטע הבטן השני (S2) שהקנה לו את שמו המדעי. בעבר הוצב בסוג *Anaciaeschna*, בשל שוני משאר החברים בסוג שומרן, אליו הוא משויך כיום.

### מינים דומים
השומרן החלודי הוא אחד משני מיני השומרנים החומים היחידים המצויים באירופה, כאשר השני הוא *A. grandis* (לא נצפה בישראל). לשניהם חזה ובטן חומים, אך לחלודי עיניים ירוקות, כנפיים שקופות וסימון משולש צהוב ייחודי על מקטע הבטן השני. לכנפיים האחוריות יש כתם ענברי בבסיסן. לעומת זאת, *ל-A. grandis* יש כנפיים צהבהבות ועיניים כחלחלות. העיניים הירוקות של החלודי בולטות אפילו בתעופה, ובפועל לא קשה להבחין בין שני המינים הללו. בנוסף להבדלים המורפולוגיים, עונת התעופה של החלודי הרבה יותר מוקדמת בשנה מאשר אצל *A. grandis*.

## אקולוגיה
עונת התעופה של הבוגרים מוקדמת יחסית לשומרנים: מאפריל עד אוגוסט ברוב אזורי תפוצתו, כשהשיא ביוני.

### תפוצה
השומרן החלודי בעל תפוצה נרחבת אבל מאוד מקומי בתחומה. טוחח המין מתפרש על מרכז אירופה, סביב הים התיכון ובאזורים נמוכים בצפון אפריקה. הוא נפוץ יותר במזרח אירופה מאשר בדרום-מערב אירופה; ונצפה באופן מקומי בספרד ובפורטוגל.

### בית גידול
מעדיף גופי מים עומדים או בעלי זרימה איטית עם צמחיית קנים עשירה, כמו ביצות, תעלות ואגמים קטנים.

### התנהגות
בניגוד למרבית השומרניים, לשומרן החלודי יש נטייה להתייצב מדי פעם בעמדה מעל המים בטריטוריה שלו, ולא לסייר בתעופה בלתי פוסקת. הזכרים מעופפים מעל רצועת מים ומגנים על הטריטוריה שלהם, ואם הבריכה קטנה הזכר ירחף מעל מרכז הבריכה. הנקבות מטילות את הביצים בעיקר בתוך המים והביצים בוקעות תוך כשבועיים. התפתחות הנימפות אורכת שנתיים.

## טקסונומיה
בעבר שויך המין על ידי חלק מהמחברים לסוג האסייתי *Anaciaeschna*, אך סיווג זה היה שנוי במחלוקת ולא התקבל תחת הסכמה רחבה. מחקר גנטי פילוגנטי מולקולרי שפורסם בשנת 2023 הראה כי הסוג *Aeshna* (שומרן) אינו מונופילטי כפי שהובן בעבר, ולכן יש לפצלו. יחד עם זאת, השומרן החלודי אינו משתלב לא בסוג *Aeshna* ולא בסוג *Anaciaeschna;* לכן, הוצע לסווגו תחת סוג חדש *Isoaeschna* שיכיל רק את מין זה, תחת השם המדעי *Isoaeschna isoceles* (מילר, 1767).

## גלריה

קובץ:2017.07.03.-19-Glubig-Melang-Fliess Wendisch Rietz--Keilfleck-Mosaikjungfer-Maennchen.jpg|זכר
קובץ:Vroege glazenmaker Brandemeer.jpg
קובץ:AeshnaIsoceles Male2.jpg|זכר
קובץ:AeshnaIsocelesMale.jpg|זכר
קובץ:Aeshna isoceles (Aeshnidae) - (female imago), Arnhem, the Netherlands.jpg|נקבה טריה לאחר הגחה
קובץ:AeshnaIsocelesFemale2.jpg|נקבה מטילה ביצים
קובץ:Keilfleck-Mosaikjungfer - Flickr - Ralf Hüsges.jpg|בתעופה
קובץ:Keilfleck Mosaikjungfer (53745213939).jpg|בתעופה


## קישורים חיצוניים

## הערות שוליים
### ביאורים

### מקורות

קטגוריה:טקסונים שתוארו בידי אוטו פרידריך מילר
קטגוריה:בעלי חיים שתוארו ב-1767
קטגוריה:שפיריות
עומר (יחידת מידה)

**עומר** היא מידה מקראית למדידת יבש. המידה נזכרת בתורה לעניין מדידת קרבן העומר ולמדידת כמות המן היומית אותה נצטוו עם ישראל ללקוט במדבר, מאחר שעומר הוא כמות האכילה הממוצעת לאדם ביום.

יש שכתבו שהמידה קרויה על שם עומר שיבולים הנקצרים, שמידת עומר הייתה שווה לנפח עומר קצור ממוצע.

מידת ה'עומר' ידועה כיום בעיקר ממצוות ספירת העומר.

## עשרון
**עשרון** היא מידה מקראית המקבילה למידת העומר, ומוזכרת אף היא בתורה בעיקר בנוגע למדידת הסולת לקורבנות מנחה השונים.

שמה 'עשרון' נגזר מכך שהוא **עשירית** משיעור האיפה.

מידת עשרון שימשה רבות בבית המקדש בעיקר במדידת הסולת לסוגי המנחות השונים (מנחת נסכים, מנחת קרבן עולה ויורד, מנחת סוטה מנחת חביתין ועוד).

## מקור
המידה נזכרת בתורה מספר פעמים:
* ליקוט המן: התורה ציוותה שכל אדם ילקט מדי שיעור שיעור של עומר לכל אדם ולא יותר,  וכן .
*קרבן העומר: . מידת העומר מוכרת כיום בעקבות מצוות ספירת העומר - לפיה יש לספור את הימים מיום למחרת הקרבת קרבן העומר עד חג השבועות, כצווי התורה "וַהֲבֵאתֶם אֶת עֹמֶר רֵאשִׁית קְצִירְכֶם אֶל הַכֹּהֵן. וְהֵנִיף אֶת הָעֹמֶר לִפְנֵי ה' לִרְצֹנְכֶם… וּסְפַרְתֶּם לָכֶם מִמָּחֳרַת הַשַּׁבָּת מִיּוֹם הֲבִיאֲכֶם אֶת עֹמֶר הַתְּנוּפָה, (ויקרא כג, י–טז). שכוונת הפסוק הוא למנחת העומר - קרבן שבא משעורים בשיעור עומר שהוקרב ביום ט"ו בניסן.

## שיעורה
שיעור העומר הוא עשירית האיפה. בשיעורה לפי מידות זמנינו נחלקו הפוסקים:
* לדעת רבי חיים נאה שיעורו הוא 2.49 ליטר
* לדעת החזון איש שיעורו הוא 4.32

## שימושים הלכתיים במידה
המידה משמשת בהלכה במספר מקומות:

:* הפרשת חלה - כמות העיסה המינימלית ממנה יש חובה להפריש היא עשירית האיפה - עומר.
:* המנחות - הסולת למנחות נמדדו במידת ה'עשרון', המקבילה למידת העומר.
:* משמרת למן - משה רבינו נצטוו לשמור בצנצנת מן בשיעור עומר, לדורות הבאים.

## קישורים חיצוניים
*

קטגוריה:יחידות מידה: נפח
קטגוריה:יחידות מידה קדומות
אברהם ישכר ראצקר

הרב **אברהם ישכר ראצקר** (תקע"ב, 1812 - כ"ד בסיון תר"ן, 12 ביוני 1890) היה תלמיד חכם ליטאי, מו"ץ, ראש ישיבה, ומחנך תלמידים רבים. פעל במחצית השנייה של המאה ה-19.

## ביוגרפיה
נולד בשנת תקע"ב לאביו רבי אריה לייב ראצקר, רב בכמה קהילות ולבסוף בראדין וחתנו של המקובל רבי גדליה גינצבורג אב"ד אוסטראה.

כבר מילדותו ניכר בכישרונותיו, ובגיל שמונה-תשע נחשב לעילוי. בכל מקום אליו הגיע עם אביו, נקשרו אליו לומדי המקום בשל חריפותו וחריצותו.

נישא לבתו של רבי משה, שוחט ובודק מוילקומיר, ולאחר חתונתו הקים חבורה של תלמידים תורניים, שלמדו עמו שיעורים קבועים מדי יום, בעיקר ברב אלפס עם נושאי כליו. רבים מתלמידיו התפרסמו כרבנים וגדולים.

בהמשך נקרא על ידי הרב יהודה לייב זלקינד ("ר' לייב בטלן") רבה של דווינסק, לשמש שם כמורה צדק. לימים נתמנה כראש ישיבה בבית המדרש הגדול שבעיר, והיה מוסר שני שיעורים ביום.

נפטר בשיבה טובה ביום כ"ד בסיון תר"ן, ונקבר בשווינציאן.

## משפחתו
* בנו, הרב **צבי זאב ראצקר**, מחבר הספר "זרע אברהם", כיהן כרב בנובו-סווינציאן.
* בנו, הרב **משה חיים ראצקר**, מקראקא.
* חתנו, הרב **אברהם ביינוש**, נכדו של בעל "גדולת מרדכי".

## לקריאה נוספת
* 

## קישורים חיצוניים
* 
## הערות שוליים

קטגוריה:רבנים ליטאים
קטגוריה:ראשי ישיבה ליטאים
קטגוריה:שווינציאן: רבנים
קטגוריה:דאוגבפילס: רבנים
קטגוריה:ילידי 1812
קטגוריה:נפטרים ב-1890
קווין ויליאמסון

**קווין ויליאמסון** (נולד ב-14 בינואר 1965) הוא תסריטאי, במאי ומפיק אמריקאי. הוא ידוע בעיקר בזכות עבודתו בז'אנר סרטי אימה, ובמיוחד בזכות סרטי הסלאשר שכתב ויצר.

## ביוגרפיה
ויליאמסון נולד במורגנטון, קרוליינה הצפונית, ארצות הברית, ובילה את ילדותו בעיירות קטנות יותר בקרוליינה הצפונית. כבר מגיל צעיר גילה עניין רב בקולנוע, במיוחד בסרטי אימה, שהפכו מאוחר יותר לסימן ההיכר שלו. הוא למד תיאטרון באוניברסיטת מזרח קרוליינה, שם קיבל תואר ראשון באמנויות.

לאחר סיום לימודיו עבר ללוס אנג'לס בשאיפה לפרוץ בתעשיית הקולנוע.

### קריירה
בתחילה התפרנס מעבודות מזדמנות, ביניהן משחק בתפקידים קטנים, וניסה למכור תסריטים שכתב. הפרויקט הראשון שזכה לתשומת לב היה תסריט לסרט בשם *Killing Mrs. Tingle*, שנכתב ב-1995 ונקנה על ידי חברת הפקות. הסרט יצא לבסוף בשם "ללמד את גברת טיגל"  בשנת 1999, רק לאחר פריצתו עם הסרט "צעקה", והוא היה הסרט הראשון שווילאמסון גם ביים.

#### הפריצה עם "צעקה"
נקודת המפנה בקריירה של ויליאמסון הגיעה בשנת 1996 עם יציאת סרט האימה צעקה. הסרט, שביים וס קרייבן והתבסס על תסריטו של ויליאמסון, היה יצירה חדשנית בז'אנר הסלאשר. הוא בלט בזכות המודעות העצמית שלו – הדמויות בסרט מודעות לחוקים ולקלישאות של סרטי אימה, ואף התייחסו אליהן באופן קומי וביקורתי. גישה מטא-קומית זו, בשילוב עם מתח ומפנים עלילתיים, הפכה את "צעקה" להצלחה קופתית וביקורתית. הצלחת הסרט הביאה לתחייה מחדש של ז'אנר סרטי האימה בשנות ה-90.

#### קריירה לאחר "צעקה"
לאחר יציאת הסרט "צעקה" ב-1996 והצלחתו, ביסס ויליאמסון את מעמדו כתסריטאי ומפיק מוביל בהוליווד, במיוחד בתחום סרטי האימה והנוער. בתקופה זו, הוא הרחיב את פעילותו גם לתחומי יצירה והפקה בטלוויזיה. הוא היה התסריטאי של מספר סרטים נוספים, כגון "אני יודע מה עשית בקיץ האחרון" וסרט ההמשך "צעקה 2".

### חיים אישיים
ויליאמסון הוא הומוסקסואל מוצהר. הוא ציין בעבר כי תחושת השונות בילדותו ובהתבגרותו תרמה ליכולתו להזדהות עם דמויות שמרגישות כזרות או מחוץ לנורמה, ודבר זה בא לידי ביטוי ביצירותיו.

## פילמוגרפיה
### סרטים
* 1996 – צעקה (תסריטאי)
* 1997 – אני יודע מה עשית בקיץ האחרון (תסריטאי, מפיק בפועל) 
* 1997 – צעקה 2 (תסריטאי)
* 1998 – הפקולטה (תסריטאי)
* 1998 - ללמד את גברת טינגל (במאי)
* 2000 – צעקה 3 (מפיק)
* 2005 – הקללה (תסריטאי)
* 2011 – צעקה 4 (תסריטאי) 
* 2022 – צעקה (סרט, 2022) (מפיק)
* 2022 – חולה
* 2023 – צעקה 6 (מפיק, תסריטאי)
* 2024 – גירוש השדים (מפיק)
* 2026 – צעקה 7 (במאי, עתידי)

### סדרות טלוויזיה
*1998–2003 – דוסון קריק (יוצר)
*1999 – שממה
*2009–2017 – יומני הערפד (מפיק)
*2011–2012 - המעגל הסודי (סדרת טלוויזיה) (מפיק)
*2013-2015 - המעקב (יוצר).
*2015 - צעקה (סדרת טלוויזיה)
*2025 - קו המים (אנ')

## קישורים חיצוניים

## הערות שוליים

קטגוריה:במאי קולנוע אמריקאים
גיל רוזנברג

**גיל רוזנברג** (באנגלית: **Gillian Chelsea Clarissa**; נולדה ב-1983) היא ישראלית שהתפרסמה בעולם כאשר הפכה לאישה הזרה הראשונה שהצטרפה ליחידות ההגנה של הנשים הנלחמות במדינה האסלאמית בעיראק ובלבנט. איסלאמיסטים טענו כי רוזנברג הפכה לבת ערובה של דאעש, מה שהוביל לסיקור תקשורתי נוסף משמעותי. דיווחים אלה הוכחו כשקריים.

## ביוגרפיה
רוזנברג נולדה בקנדה בוייט רוק, בקולומביה הבריטית. היא למדה בתיכון יהודי בוונקובר ובמכון הטכנולוגי של קולומביה הבריטית (BCIT). היא עבדה כטייסת במטוסי נוסעים של בואינג.

רוזנברג עברה לישראל וגם קיבלה אזרחות ישראלית מכוח חוק השבות, והתגוררה בתל אביב. בישראל התגייסה רוזנברג לצה"ל בין השנים 2006 ל-2008 כמתנדבת, ושירתה כמש"קית חילוץ והצלה וכמדריכה בבית הספר לחיפוש, חילוץ והגנה אזרחית של פיקוד העורף.

## הרשעה פלילית
בשנת 2009 נעצרה רוזנברג, באשמת השתתפות בהונאת הגרלת טלמרקטינג. היא הוסגרה לארצות הברית והודתה באשמה. כחלק מעסקת טיעון, היא נידונה, בבית משפט פדרלי במנהטן, לארבע שנות מאסר, אך מאוחר יותר עונשה הופחת והיא גורשה חזרה לישראל.

## הצטרפות לכורדים
רוזנברג זכתה לסיקור עיתונאי בינלאומי כאישה הזרה הראשונה שהצטרפה לכורדים הנלחמים במדינה האסלאמית של עיראק והלבנט בסוריה או עיראק. על פי ראיון עם קול ישראל (רדיו ישראל) שצוטט על ידי הג'רוזלם פוסט, היא החליטה להצטרף ליחידות ההגנה של הנשים, המקבילה הנשית של לוחמי היחידות להגנת העם (YPG), מסיבות הומניטריות ואידאולוגיות ו"משום שהם אחינו" הנלחמים ברשע. ולדימיר ואן וילגנבורג, אנליסט בקרן ג'יימסטאון, אמר כי "רוזנברג פופולרית למדי בקרב הכורדים, במיוחד אלו המזדהים עם המאבק הלאומי של ישראל, ועם העובדה שהישראלים/יהודים הצליחו ליצור מדינה משלהם, דבר שאליו שואפים לאומנים כורדים רבים".

ה"ג'רוזלם פוסט" כתב כי עם שובה לישראל היא תיעצר ותועמד לדין, כפי שקרה עם כמה ערבים ישראלים שהצטרפו לדאעש וחזרו לאחר מכן לישראל. העיתון ציין כי רוזנברג גם הפרה את החוק הישראלי בכך שטסה לעיראק, מדינת אויב, אליה נאסר על אזרחי ישראל להיכנס. ממשלת ישראל גם נקטה באמצעים נגד אלו שהיו אמורים להילחם נגד נשיא סוריה לשעבר בשאר אל-אסד.

בקנדה, שר הביטחון הציבורי סטיבן בלייני הצהיר, כי הממשלה "לא תתנגד לאזרח שמוכן להשתתף במאבק למען חירות ולסייע לקורבנות פשעים ברבריים", ראש מטה ההגנה טום לוסון, התנגד לרעיון של יוצאי צבא קנדים הנוסעים לחו"ל כדי להצטרף למאבק נגד דאעש בשטח. "אני לא מעודד קנדים לעזוב את ארצנו ולנסוע למדינות אחרות כדי להצטרף לצבאות של אותה אומה".

בסוף נובמבר 2014, החלו חמושים ברשתות החברתיות לטעון כי רוזנברג נלכדה, יחד עם מספר לוחמות נוספות, על ידי דאעש, אולי במהלך המצור על כובאני. גורמים כורדים הכחישו זאת, ואמרו שהיא כלל לא הייתה קרובה לכובאני. ב-1 בדצמבר, רוזנברג עדכנה את דף הפייסבוק שלה, וציינה שהיא בטוחה. אם הייתה נתפסת, היא הייתה הישראלית השנייה שנתפסה עם אזרחות כפולה, אחרי העיתונאי האמריקאי-ישראלי סטיבן סוטלוף, והקנדית הראשונה, שהוחזקה כבת ערובה על ידי דאעש. היו גם ספקולציות שאם הייתה נתפסת, קנדה הייתה עשויה לצאת למבצע חילוץ כדי להחזירה.

## חזרה לישראל
גיל רוזנברג חזרה לישראל ב-12 ביולי 2015 לאחר 6 חודשים בסוריה ובעיראק.

## ראו גם
* המערכה על כובני
* יחידות ההגנה של הנשים

## הערות שוליים

קטגוריה:אישים שהוסגרו לארצות הברית
קטגוריה:ישראליות ילידות קנדה
קטגוריה:ישראלים ילידי קנדה
קטגוריה:טייסים קנדים
קטגוריה:בוגרות אוניברסיטת קולומביה הבריטית
קטגוריה:בוגרי אוניברסיטת קולומביה הבריטית
קטגוריה:ישראליות שנולדו ב-1983
קטגוריה:ישראלים שנולדו ב-1983
נעם הנגבי

**נעם הנגבי** (נולד ב-20 ביולי 1958) הוא מומחה טכנולוגי ומנהל ישראלי בתחום הבנקאות והפיננסים. כיהן בדירקטורים בבנקים ובמוסדות פיננסים ישראלים, מכהן כיו"ר דירקטוריון בנק הפועלים החל מפברואר 2025.

## ביוגרפיה
הנגבי נולד ב-1958. למד לתואר ראשון בכלכלה ובמדעי המחשב באוניברסיטת בר-אילן. את שירותו הצבאי ביצע ביחידת ממר"ם, שם רכש ניסיון מעשי בתחום מערכות המידע והתקשוב.

בשנים 2000–2011 שימש כסמנכ"ל בכיר בבנק דיסקונט, ובמסגרת תפקידיו ניהל את חטיבת התפעול והמידע, חטיבת הבנקאות הקמעונאית וחטיבת השיווק. בתקופה זו הוביל את פרויקט "אופק", שנועד להקים מחדש את מערכות המחשוב של הבנק.

בשנים 2015–2019 עמד בראש אגף מערכות מידע ותקשוב במכבי שירותי בריאות, שם היה אחראי להקמת תשתיות טכנולוגיות למתן שירותים דיגיטליים לחברי הקופה.

כיהן כדירקטור וכיו"ר במספר חברות בתחום הפיננסים והטכנולוגיה, בהן בנק מרכנתיל דיסקונט, בנק דיסקונט למשכנתאות, חברת כרטיסי אשראי לישראל, דיינרס קלאב ישראל, שירותי בנק אוטומטיים (שב"א) ומרכז סליקה בנקאי (מס"ב). בנוסף, היה מעורב בפרויקטים טכנולוגיים לאומיים, ובהם הקמת מערכת ביקורת הגבולות של מדינת ישראל וניהול פרויקט "יבקע" למעקב טכנולוגי בנקאי.

בשנת 2019 מונה לדירקטור חיצוני בבנק הפועלים, וכיהן כיו"ר ועדת טכנולוגיית מידע וחדשנות טכנולוגית, וכן כחבר בוועדות האשראי, הביקורת, הממשל התאגידי ומחזיקי העניין. בינואר 2025 נבחר ליו"ר דירקטוריון הבנק, תפקיד אליו נכנס ב-17 בפברואר 2025.

## חיים אישיים
הנגבי נשוי ואב לשתי בנות.

## הערות שוליים

קטגוריה:דירקטורים ישראלים
קטגוריה:מנהלים ישראלים
קטגוריה:עובדי בנק דיסקונט לישראל
קטגוריה:סגל מכבי שירותי בריאות
קטגוריה:יושבי ראש בנק הפועלים
קטגוריה:חיילי ממר"ם
קטגוריה:בוגרי אוניברסיטת בר-אילן
קטגוריה:ישראלים שנולדו ב-1958
מתי הררי (יוצר)

**מתי הררי** (נולד ב-29 בספטמבר 1964) הוא שחקן, במאי, תסריטאי, ומפיק ישראלי.

## ביוגרפיה
הררי נולד בתל אביב והוא בוגר החוג לקולנוע באוניברסיטת תל אביב.

## פילמוגרפיה
### כשחקן

### כבמאי

### כתסריטאי

### כמפיק

## קישורים חיצוניים

## הערות שוליים

קטגוריה:במאי קולנוע ישראלים
קטגוריה:במאי טלוויזיה ישראלים
קטגוריה:מפיקי קולנוע ישראלים
קטגוריה:תסריטאי טלוויזיה ישראלים
קטגוריה:שחקני קולנוע וטלוויזיה ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1964
ויליאם ויליאמסון

**ויליאם דארקי ויליאמסון** (באנגלית: **William Durkee Williamson**; ) היה פוליטיקאי אמריקאי שכיהן כמושל השני של מדינת מיין ממאי עד דצמבר 1821. ויליאמסון, חבר המפלגה הדמוקרטית-רפובליקנית, היה בין היתר חבר בית הנבחרים של ארצות הברית מטעם מחוז הקונגרס הרביעי של מיין וחבר הסנאט של מסצ'וסטס. הוא גם היה היסטוריון של מיין בראשית ימיה כמדינה.

## ביוגרפיה
ויליאמסון נולד ב־31 ביולי 1779 בקאנטרברי שבקונטיקט, ונקרא על שם סבו מצד אמו של אביו ואחיו הבכור, ויליאם דארקי. הוא היה בנו הבכור של ג'ורג' ויליאמסון, אשר לחם עם הפטריוטים במהלך מלחמת העצמאות של ארצות הברית, ושל מרי לבית פוסטר. אחיו הצעיר, ג'וזף ויליאמסון, כיהן בהמשך כנשיא הסנאט של מיין. הוא השלים את לימודיו המקדימים באקדמיית דירפילד ולאחר מכן למד בוויליאמס קולג' ובאוניברסיטת בראון.

ויליאמסון עבר לעיר בנגור שבמיין, שהייתה אז חלק ממסצ'וסטס, במהלך העשור הראשון של המאה ה-19. הוא פתח שם משרד עורכי דין בשנת 1807. בשנת 1810 מונה למנהל הדואר המקומי בעיר. במהלך מלחמת 1812 היה נוכח בעת כיבוש העיר והשחתתה בידי הצבא הבריטי לאחר קרב האמפדן , ונאלץ, כמו שאר הגברים בעיר, לחתום על שבועה לפיה לא יישא עוד נשק עד תום המלחמה. עם סיום המלחמה ב־1816, נבחר אל הסנאט של מסצ'וסטס כנציג מחוז מיין, והיה דמות מרכזית במאבק למען עצמאות מיין כמדינה נפרדת.

בשנת 1820 נפרדה מיין ממסצ'וסטס והפכה למדינה בפני עצמה, וויליאמסון נבחר לנשיא השלישי של הסנאט של מיין. בשנת 1821, כאשר התפטר המושל ויליאם קינג, ירש אותו ויליאמסון באופן אוטומטי מתוקף תפקידו כנשיא הסנאט. כהונתו נמשכה מ-29 במאי ועד 5 בדצמבר 1821.

באותה שנה התמודד ונבחר לבית הנבחרים של ארצות הברית מטעם הקונגרס הרביעי. בעקבות זכייתו בבחירות, התפטר מתפקידו כמושל וכיהן בבית הנבחרים עד 1823. לאחר מכן שב לעסוק בעריכת דין בבנגור, ושימש גם כשופט לענייני עיזבונות במחוז פנובסקוט עד שנת 1840.

ויליאמסון נחשב לאחד ההיסטוריונים הראשונים של מדינת מיין, ובשנות ה-30 של המאה ה-19 פרסם מונוגרפיה היסטורית בת שני כרכים על המדינה בשם "History of the State of Maine". הספר נחשב למקור המרכזי לתולדות מיין במהלך המאה ה-19. הוא היה חבר מייסד של החברה ההיסטורית של מיין.

ויליאמסון נישא לג'מיימה מונטגיו באמהרסט שבמסצ'וסטס ב־10 ביוני 1806. היא הייתה בתם הצעירה של ג'וזיה וסאבמיט רייס, שאומצה בילדותה על ידי דודה, הגנרל זבינה מונטגיו. היא נפטרה בבנגור ב־22 ביוני 1822, בגיל 36, לאחר שילדה חמישה ילדים. ב־3 ביוני 1823 נישא בשנית לסוזן וייט, בתו של השופט פיניאס וייט מפוטני שבוורמונט. היא נפטרה פחות משנה לאחר נישואיהם, ב־9 במרץ 1824. בשנת 1825 נישא בשלישית לקלריסה ויגין לבית אמרסון.

ויליאמסון נפטר בשנת 1846 בבנגור ונקבר בבית הקברות מאונט הופ.

## קישורים חיצוניים
* ויליאם ויליאמסון, באתר אגודת המושלים הלאומית 
* 
* 

## הערות שוליים

קטגוריה:אמריקאים ילידי קונטיקט
קטגוריה:בוגרי ויליאמס קולג'
קטגוריה:בוגרי אוניברסיטת בראון
קטגוריה:חברי בתי המחוקקים של מדינת מסצ'וסטס
קטגוריה:חברי בית הנבחרים של ארצות הברית ממיין
קטגוריה:מושלי מיין
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:היסטוריונים אמריקאים
קטגוריה:אמריקאים שנולדו ב-1779
קטגוריה:אמריקאים שנפטרו ב-1846
זיאד ג'ראח

**זיאד סמיר ג'ראח** (בערבית: **زياد سمير جراح**; 11 במאי 1975 – 11 בספטמבר 2001) היה טרוריסט לבנוני ואחד מחוטפי טיסה 93 של יונייטד איירליינס, שהתרסקה בפנסילבניה, במהלך פיגועי 11 בספטמבר.

## חייו

ג'ראח נולד וגדל בביירות למשפחה מוסלמית סונית. אביו היה עובד מדינה ואימו מורה. בהמשך גדל בתימן. ב-1996 עבר ג'ראח לגרמניה עם בן דודו סאלם. הם הגיעו לשם כדי לקבל תעודת קורס גרמנית באוניברסיטת גרייפסוואלד הנדרשת מזרים הלומדים בגרמניה שאינם דוברים את השפה. בזמן שחלק דירה עם בן דודו, הוא השתתף בדיסקוטקים ובמסיבות חוף, ונוכחותו במסגד צומצמה. הוא פגש את אייזל שנגון, אישה ילידת גרמניה ממוצא טורקי שלמדה רפואת שיניים, והשניים הפכו לחברים טובים. הם יצאו מדי פעם למשך שארית חייו וחיו יחד לזמן קצר, למורת רוחם של חבריו הדתיים יותר. 

ב-1997 הוא עזב את המנתח גרייפסוואלד ובמקום זאת החל ללמוד הנדסת אווירונאוטיקה באוניברסיטה למדעים שימושיים בהמבורג, בזמן שעבד בחנות צבע של פולקסווגן ליד וולפסבורג. בזמן שהותו בהמבורג הוא שכר דירה מרוזמרי קנל, שציירה לו דיוקן שהיה מביא לאימו בדצמבר במתנה. 

ב נקבע כי ג'ראח היה חבר בתא בהמבורג יחד עם מוחמד עטא ואחרים. עם זאת, הוא לא התגורר עם אף אחד מהאחרים, וניתן לאשר כי פגש אחד מהם בהמבורג בהזדמנות אחת: חתונתו של סעיד בהג'י במסגד בירושלים. הוא אינו יודע את היקף יחסיו עם אחרים.

### אפגניסטן
בסוף 1999 החליטו ג'ראח, מוחמד עטא, מרואן א-שחי, ורמזי בן א-שיבה לנסוע לצ'צ'ניה כדי להילחם בחיילים רוסים. ח'אלד אלמצרי ומחמד אולד סלאחי שכנעו אותם ברגע האחרון לנסוע לאפגניסטן כדי להיפגש עם אוסאמה בן לאדן ולאמן אותם לביצוע פיגועים. נאמר להם שהם נמצאים במשימה סודית ביותר ונצטוו לחזור לגרמניה לאחר המבצע ולהירשם לבית ספר לטיסה. באוקטובר 1999 צולם זיאד ג'ראח בחתונתו של סעיד בהג'י עם חוטפים אחרים שהשתתפו בפיגועים ב-11 בספטמבר. 

בשנת 2006 פורסם סרטון שבו נראה ג'ראח עם מוחמד עטא עדיין מזוקן, מקריא את צוואתו בינואר 2000. זמן קצר לאחר מכן, ג'ראח גילח את זקנו והחל להתנהג בצורה חילונית יותר, לדברי שנגון. רבים מהחוטפים העתידיים ניסו להסתיר את ההקצנה שלהם והתערבבו באוכלוסייה. כדי להסתיר את טיסותיהם לאפגניסטן (מה שעשוי להדאיג את גורמי הביטחון בשדות התעופה הבינלאומיים), דיווח ג'ראח כי דרכונו נגנב בפברואר 2000 והשיג עותק ריק בדיוק כפי שעשו החוטפים עטא ואל-שיחי חודש קודם לכן.

## פיגועי 11 בספטמבר

ביוני 2000 הגיע ג'ראח לארצות הברית והחל ללמוד תעופה. בינואר 2001 עבר לפלורידה מניו ג'רזי והפסיק את לימודי הטיס. ב-7 בספטמבר טס מפורט לודרדייל לניוארק. ב-11 בספטמבר עלה על טיסה 93 של יונייטד איירליינס והשתלט עליה יחד עם עוד שלושה טרוריסטים. על אף שניסו לרסק את המטוס לתוך הקפיטול או הבית הלבן, תוכניותיהם סוכלו לאחר שנוסעי המטוס התקוממו נגדם, מה שאילץ את ג'ראח לרסק את המטוס בשדה פתוח במדינת פנסילבניה. ג'ראח נהרג יחד עם עוד 18 טרוריסטים באותו היום.

## קישורים חיצוניים

* 

## הערות שוליים

קטגוריה:טרוריסטים לבנונים
קטגוריה:חוטפי המטוסים בפיגועי 11 בספטמבר
קטגוריה:ילידי 1975
קטגוריה:נפטרים ב-2001
בנג'מין איימס

**בנג'מין איימס** (באנגלית: **Benjamin Ames**; ) היה פוליטיקאי ומשפטן אמריקאי שכיהן כמושל השלישי של מדינת מיין במשך כחודש ימים, מדצמבר 1821 עד ינואר 1822. איימס היה חבר המפלגה הדמוקרטית-רפובליקנית.

## ביוגרפיה
איימס נולד באנדובר שבמסצ'וסטס. בשנת 1803 השלים את לימודיו הגבוהים באוניברסיטת הרווארד, למד משפטים לצד סמואל דיינה  – מי שלימים יהיה גם הוא פוליטיקאי – והוסמך לעריכת דין בשנת 1806. לאחר מכן עבר להתגורר בעיירה באת' שבמיין, שם פתח משרד עורכי דין. ב-1811 החל לעסוק בעריכת דין בשותפות עם גיסו, אייבל בוינטון.

איימס שימש כתובע המחוזי של מחוז לינקולן בשנים 1807–1811, ובהמשך מונה לשופט בית המשפט לפלילים אזרחיים, תפקיד בו כיהן עד שנת 1814. במהלך מלחמת 1812 קיבל דרגת מייג'ור ופיקד על גדוד פרשים במיליציה של מיין.

בשנים 1818–1828 היה חבר במועצת המפקחים של מכללת בודין. בשנת 1819 שימש כציר בוועידה החוקתית שהובילה להיפרדותה של מיין ממסצ'וסטס ולהפיכתה למדינה בפני עצמה בארצות הברית.

בשנת 1820 נבחר לבית הנבחרים של מיין, והיה ליושב הראש שלו. בדצמבר 1821, לאחר התפטרותו של המושל ויליאם ויליאמסון, מילא איימס את מקומו כמושל מיין דה פקטו, עד לכניסתו של דניאל רוז לתפקיד בינואר 1822. בשנת 1824 נבחר איימס לסנאט של מיין, וכיהן כנשיא החמישי של הסנאט. לאחר בחירות 1827 שב לבית הנבחרים המדינתי.

באותה שנה התגלעה מחלוקת בין איימס למושל מיין לשעבר ויליאם קינג, סביב השאלה מי ימונה לגובה המכס הפדרלי בנמל באת'. הסכסוך גלש לפסים אישיים, כאשר שני הצדדים האשימו זה את זה בהפרת האמברגו הלאומי על הסחר עם אנגליה במהלך מלחמת 1812, מתוך מטרה לספק ציוד לצבא הבריטי בקנדה. קינג היה זה שלבסוף קיבל את המינוי, וכיהן בתפקיד בשנים 1829–1834.

המחלוקת המתמשכת עם קינג גרמה לאיימס לאבד לקוחות, ומשרד עורכי הדין שלו קרס. הוא עזב את מיין ועבר לסינסינטי שבאוהיו. בשנת 1829 החליט לשוב למיין, אך בדרכו, בעודו שוהה בפרובידנס שברוד איילנד, לקה בשבץ מוחי קשה. הוא לא התאושש ממנו במלואו, וב-28 בספטמבר 1835 נפטר בבית גיסו, בנג'מין א. בוינטון, בעיר הולטון שבמיין. הוא נטמן בבית הקברות לחיילים שבעיר.

## קישורים חיצוניים
* בנג'מין איימס, באתר אגודת המושלים הלאומית 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוגרי אוניברסיטת הרווארד
קטגוריה:עורכי דין אמריקאים במאה ה-19
קטגוריה:חברי בית המחוקקים של מיין
קטגוריה:מושלי מיין
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:אמריקאים שנולדו ב-1778
קטגוריה:אמריקאים שנפטרו ב-1835
ישראל מילוא

**ישראל מילוא** (26 ביולי 1922 – 22 בינואר 2017) היה ביופיזיקאי ישראלי ופרופסור בפקולטה לביוכימיה במכון ויצמן למדע. כיהן כראש המחלקה לחקר ממברנות.

## ביוגרפיה
ישראל מילוא נולד בשם **ישראל רודולף מילר** בעיירה סטרסקה שבפלך קושיצה, סלובקיה. בן הזקונים מתוך תשעת ילדיהם של אידה-דבורה (לבית שטרן) ואיגנץ-יצחק מילר. הוריו ושניים מאחיו נספו בשואה. אחייניתו הצעירה ממנו בשנתיים הייתה הסופרת והמחנכת אילנה צור.

עלה לארץ ישראל במסגרת עליית הנוער ב-1940 והצטרף לקיבוץ שער הגולן. ב-1944 החל ללמוד כימיה באוניברסיטה העברית בירושלים. במלחמת העצמאות עסק בייצור חומר נפץ במסגרת שירותו בחיל המדע. את תואר הדוקטור קיבל ב-1952 מהאוניברסיטה העברית בירושלים בהנחיית פרופ' אהרן קציר, בנושא תכונות אלקטרוכימיות ותכונות פנים של פוליאמפוליטיים.

בשנות ה-50 הצטרף כמדען בכיר למכון ויצמן. ב-1967 מונה לפרופסור חבר וב-1979 לפרופסור מן המניין ולראש המחלקה לחקר הממברנות. לאורך חייו חתם על מאמריו בשם ישראל ר' מילר אולם שמו הרשמי והמעוברת היה מילוא.

## מחקר
מחקרו של מילוא עסק במבנה ובתכונות הפיזיקליות-כימיות של פוספטידילסרין, פוספוליפיד נפוץ בממברנות ביולוגיות.

ב-1968 נמנה עם החותמים על עצומה הקוראת לממשלת ישראל לקבל את מסקנות הוועדה הפרלמנטרית לרפורמה במערכת החינוך.

בראשית שנות ה-70 עמד בראש ועדת הבטיחות של מכון ויצמן. על עבודתו זכה בפרס האקדמיה למדעים של יפן. ב-1972 השתתף יחד עם אפרים קציר, הנריק איזנברג, שניאור ליפסון ונוספים בקונגרס בינלאומי לביופיזיקה במוסקבה.

פרופ' יהודית רשפון מאוניברסיטת תל אביב הייתה תלמידתו לדוקטורט.

## חיים אישיים
מ-1945 עד לפטירתה ב-2005, מילוא היה נשוי לשונמית (לבית פורמן), ד"ר לביוכימיה. היה אב לשלושה: מנשה, שנפטר ב-1981, הוכר כחלל צה"ל שנפטר לאחר השירות ועל שמו נקראה הספרייה בשכונת קריית משה ברחובות; עודד (עודי), פרופ' לפיזיקה במכון רקח שבאוניברסיטה העברית; עידית, פסיכיאטרית ילדים.

ישראל מילוא נפטר ב-2017 ונטמן בבית העלמין בעירו רחובות.

## ספריו

*M. Eigen and I.R. Miller, **Stability and Origin of Biological Information**. John Wiley and Sons, 1975.
*S.R. Caplan, I.R. Miller, G. Milazzo, **Bioelectrochemistry: General Introduction**. Springer, 1995.

## הערות שוליים

קטגוריה:ביופיזיקאים ישראלים
קטגוריה:בוגרי האוניברסיטה העברית בירושלים
קטגוריה:סגל מכון ויצמן למדע: ביוכימיה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים ילידי סלובקיה
קטגוריה:אבות שכולים: חללי צה"ל
קטגוריה:עולים בעליית הנוער
קטגוריה:רחובות: אישים
קטגוריה:ישראלים שנולדו ב-1922
קטגוריה:ישראלים שנפטרו ב-2017
קטגוריה:אישים הקבורים ברחובות
אמאל חמד

**אמאל חמד** (בערבית: **آمال حمد**; נולדה ב-12 ביולי 1963) היא פוליטיקאית ופמיניסטית פלסטינית ובכירה בפת"ח, שכיהנה כשרה לענייני נשים בממשלה הפלסטינית השמונה עשרה בין השנים 2019 ל-2024.

## ביוגרפיה
אמאל תאופיק עבד אל-האדי נשואן חמד נולדה בעיירה בית חאנון שברצועת עזה ב-12 ביולי 1963. את השכלתה היסודית קיבלה בבית הספר של העיירה, ובשנת 1982 השלימה את לימודי הבגרות. היא קיבלה תואר ראשון במתמטיקה מהפקולטה למדעים באוניברסיטת ביר זית בשנת 1987 ותעודה כללית בחינוך באותה אוניברסיטה בשנת 1989, תעודה בתוכניות לימודים ושיטות הוראה בחינוך מאוניברסיטת אל-אקצא ברצועת עזה בשנת 1997 ותעודה בפסיכולוגיה חינוכית מאותה אוניברסיטה בשנת 1998. בשנת 2001 קיבלה תואר שני בפסיכולוגיה חברתית מאוניברסיטת עין שמס במצרים, ובהמשך, בשנת 2015, קיבלה גם תואר דוקטור בפילוסופיה עם התמחות ב"פסיכולוגיה חינוכית" באותה אוניברסיטה.

בין תפקידיה, כיהנה אמאל כיו"ר האיחוד הכללי של הנשים הפלסטיניות ברצועת עזה מאז 2007 וכחברת הוועד המרכזי של פת"ח. ב-2009 זכתה בבחירות למועצה המהפכנית של פת"ח שנערכו במהלך הקונגרס השישי בבית לחם, ובהמשך כיהנה גם כסגנית מזכיר המועצה המהפכנית, כחברת המועצה הלאומית הפלסטינית וכסגנית נציב היחסים הבינלאומיים של פת"ח.

ב-2010, במסגרת המאבקים בין פת"ח ובין ארגון הטרור חמאס, הוחרם דרכונה של אמאל על ידי חמאס ונמנעה ממנה היציאה מעזה. אירוע שחזר על עצמו גם ב-2015.

ב-13 באפריל 2019 הושבעה לכהן כשרה לענייני נשים בממשלת אשתייה, תפקיד בו החזיקה עד 31 במרץ 2024.

## הערות שוליים

קטגוריה:שרי ממשלת הרשות הפלסטינית
קטגוריה:פוליטיקאיות פלסטיניות
קטגוריה:בוגרי אוניברסיטת עין שמס
קטגוריה:בוגרי אוניברסיטת ביר זית
קטגוריה:בוגרי אוניברסיטת אל-אקצא
קטגוריה:פלסטיניות שנולדו ב-1963
קטנזארו (כדורגל)

**מועדון כדורגל קטנזארו 1929** (באיטלקית: **US Catanzaro 1929**), שמכונה גם פשוט "**קטנזארו**", הוא מועדון כדורגל איטלקי, מהעיר קטנזארו במחוז קלבריה שבאיטליה. זה מועדון כדורגל ותיק ששיחק בעבר במשך 7 עונות בסרייה א'. בעונת 1965/66 המועדון שיחק בגמר קופה איטליה. נכון לעונת 2024/25 המועדון משחק בסרייה ב'.

## היסטוריה
המועדון נוסד בשנת 1927 תוך איחוד מספר קבוצות שהיו בעיר. בעונת 1933/34 הוא הוא צורף  לסרייה ב'. בהמשך הוא שיחק בעיקר בליגות נמוכות.

לאחר עליה בסרייה ב' לעונת 1959/60 המועדון שיחק בה כמה עונות. בעונת 1965/66 הוא הגיע לגמר קופה איטליה בה הפסיד לפיורנטינה בתוספת זמן. בשנת 1971 הקבוצה הגיעה לסרייה א' ושיחקה בה עד לשנת 1975. היא חזרה לתקופות קצרות בשנת 1976 ו-1978. ההישג הגדול היה המקום השביעי בעונת 1982/1983.

לאחר הצלחות בשנות ה-80 של המאה ה-20 הקבוצה שיחקה בליגות נמוכות. במהלך עונת 2005/2006 היא איבדה את הרישיון בעקבות בעיות פיננסיות.

בשנת 2006 המועדון הוקם מחדש תחת שם F.C. Catanzaro אך לא היו לו הצלחות גדולות ובשנת 2011 הוכרז על פשיטת רגל. בשנת 2011 הוכרז על הקמת Catanzaro Calcio 2011 שבשנת 2018 שינתה את שמה הרשמי ל־Unione Sportiva Catanzaro 1929.

בעונת 2022/2023 המועדון חזר לסרייה ב' ומאז משחק בליגה זו.

משחקי הבית נערכים באצטדיון ניקולה סרבולו שנבנה בשנת 1919. הוא נקרא על שם נשיא המועדון לשעבר.

## סגל שחקנים
נכון ל-18 בספטמבר 2025

 
 
 
 (בהשאלה מצ'יטאדלה)
 
 (קפטן)
 
 

 

 (בהשאלה מססואולו)
 
 

 
 

 (בהשאלה מקומו)

 
 

 
 
 (בהשאלה מהלאס ורונה)
 (בהשאלה מקומו)
 
 (בהשאלה מפלרמו)
 (בהשאלה מיובה סטאביה)

## קישורים חיצוניים

* 

קטגוריה:קלבריה
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1929
כינור וקלפי משחק על שולחן

**כינור וקלפי משחק על שולחן** (באנגלית: **Violin and Playing Cards on a Table**) היא ציור שמן על בד מאת הצייר הספרדי חואן גריס, שנוצר בשנת 1913. היצירה משתייכת לסגנון הקוביסטי, ומאופיינת בשימוש במישורים גאומטריים רחבים, חפיפות זוויתיות, ופלטת צבעים עשירה.

הציור נוצר במהלך שהות של כשלושה חודשים של גריס בכפר סרה  שבפירנאים, תקופה שבה הפיק סדרת טבע דומם בסגנון קוביסטי צבעוני. אף שהיצירה אינה חתומה או מתוארכת, סגנונה האופייני מאפשר לייחס אותה בוודאות לתקופה זו.

במרכז הציור מופיעים שולחן בעל מרקם דמוי עץ, שלושה קלפי משחק (לב, יהלום ותלתן), כינור, וגזיר עיתון *Le Journal*. ברקע מופיע דגם גאומטרי בגוון חלודה-אדום, המזכיר טפט, אשר מעניק לתמונה עומק וחלוקה מקוטעת של המרחב.

היצירה מהווה דוגמה מובהקת לתרומתו של גריס להתפתחות הקוביזם, במיוחד בתחום טבע הדומם, שבו שילב אלמנטים מהמציאות היום-יומית עם קומפוזיציות פורצות דרך מבחינה צורנית וחזותית.

הציור נמצא באוסף של מוזיאון המטרופוליטן לאמנות בניו יורק. 

הציור מדגים את הגישה הקוביסטית של גריס לשבירת הצורה ולבניית מרחב חזותי דרך שכבות חופפות של מישורים גאומטריים. הבחירה בחפצים כגון כינור, קלפי משחק ועיתון מדגישה את נטייתו להתמקד באלמנטים מתוך חיי היומיום, ולשלבם בקומפוזיציות מופשטות. תבנית היהלומים האדמדמה ברקע מחקה טפט, ומשמשת כאלמנט צורני היוצר תחושת עומק בתוך מבנה חזותי מקוטע, ובכך מגשרת בין דו־ממד ותלת־ממד באופן טיפוסי לקוביזם הסינתטי של ראשית העשור השני של המאה ה-20.

## הערות שוליים

קטגוריה:טבע דומם
קטגוריה:ציורי שמן
קטגוריה:ציורים מהמאה ה-20
קטגוריה:אמנות מופשטת
קטגוריה:יצירות אמנות קוביסטיות
קטגוריה:כלי נגינה באמנות
טרננה

**מועדון כדורגל טרננה** (באיטלקית:** Ternana Calcio**) הידוע גם בשם **טרננה** הוא מועדון כדורגל איטלקי, מהעיר טרני במחוז אומבריה שבאיטליה. זה מועדון כדורגל ותיק ששיחק בעבר בסרייה א' והיה המועדון הראשון מאומבריה שהגיע לליגה העליונה באיטליה. במשך 28 עונות הקבוצה שיחקה בסרייה ב'. נכון לעונת 2024/25 היא משחקת בסרייה ג'.

## היסטוריה
המועדון נוסד בשנת 1925 תוך איחוד מספר קבוצות שהיו בעיר. בעונת 1927/28 הוא לראשונה קודם לסרייה ב'. בהמשך הוא שיחק בעיקר בליגות נמוכות.

בעונת 1972/1973 המועדון ניצח בסרייה ב' ועלה לסרייה א' אך ירד ממנה לאחר עונה בודדת. כעבור שנתיים הוא חזר לליגה העליונה אך ירד ממנה לאחר עונה.

בהמשך המועדון שיחק בסרייה ב' תוך ירידה למספר עונות לסרייה ג'. בסוף עונת 1992/1993 הוכרז על פשיטת רגל והוא הוקם מחדש תוך זמן קצר. משנת 1998 עד 2006 הקבוצה שיחקה בסרייה ב'.

במהלך העשור השני של המאה ה-21 הקבוצה משחקת בעיקר בסרייה ג'.

משחקי הבית נערכים באצטדיון ליברו לירטי שנבנה בשנת 1969. הוא נקרא על שם ספורטאי בתחום מרוצי אופנוע שנולד בעיר ונהרג בתאונת דרכים.

## קישורים חיצוניים

* 

קטגוריה:אומבריה
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1925
וילה R

**וילה R** היא ציור שמן על קרטון משנת 1919 מאת האמן הגרמני יליד שווייץ, פאול קלה. 

היצירה מתאפיינת בשילוב של צורות גאומטריות ואותיות, ונכללת בקבוצת עבודות שיצר קליי בין השנים 1915 ל-1919, שבהן שולב שימוש באותיות כאובייקטים ויזואליים עצמאיים בנוף. אף כי בכמה מיצירותיו שם הציור רומז לפירוש האות, במקרה של *וילה R* משמעות האות "R" נותרה בלתי מפוענחת ופתוחה לפרשנות.

הציור בוצע בטכניקת שמן על קרטון וממדיו הם 26.5 × 22.4 סנטימטרים. היצירה אינה חתומה. בעבר הוצג הציור בגלריה העירונית של מכון שטדל (Städtische Galerie im Städelschen Kunstinstitut) בפרנקפורט אם מיין.

בשנות ה-30 של המאה ה-20, תחת שלטון המשטר הנאצי בגרמניה, הוכרז הציור כ"אמנות מנוונת" והוחרם במסגרת פעולת טיהור של יצירות מודרניות ממוסדות תרבות. בשנת 1939 נמכר הציור במסגרת המכירה הפומבית *"Gemälde und Plastiken moderner Meister aus deutschen Museen"* (ציורים ופסלים של מאסטרים מודרניים ממוזיאונים גרמניים), שנערכה על ידי גלריה פישר בעיר לוצרן, שווייץ.

באותה שנה נרכש הציור על ידי מוזיאון האמנות של בזל, באמצעות תקציב מיוחד שהוענק על ידי ממשלת בזל. מספר הרישום של היצירה באוסף המוזיאון הוא 1744.

הציור מופיע גם תחת שמות תיאוריים חלופיים, בהם *House at the Roadside* (באנגלית) ו-*Maison au bord du chemin* (בצרפתית), כפי שתועדו במכירה הפומבית. שמות אלה עשויים לשקף פרשנות נופית לתוכן האמנותי של היצירה.

## קישורים חיצוניים

## הערות שוליים

קטגוריה:ביזת יצירות אמנות בידי הנאצים
קטגוריה:ציורי שמן
קטגוריה:הירח באמנות
קטגוריה:ציורים משנות ה-1910
קטגוריה:יצירות אמנות קוביסטיות
שביל הרי לבנון

**שביל הרי לבנון** (באנגלית: The **Lebanon Mountain Trail** ובקיצור: **LMT** ; בערבית: **درب جبل لبنان**) הוא מסלול הליכה למרחקים ארוכים בלבנון. השביל סומן, בכיוון כללי, מצפון לדרום. הוא מתחיל בכפר  ומגיע עד למרג' עיון שבדרום לאורך 470 קילומטרים.

המסלול עובר דרך מספר אתרי מורשת עולמית, שמורות טבע, נהרות ומעל 76 יישובים.
## היסטוריה
[ממוזער| [עין אבל]]
שביל הרי לבנון הוצע בשנת 2002 על ידי Joseph Karam, אמריקאי ממוצא לבנוני שהגה את הרעיון במסגרת פיתוח מסגרות לתיירות אקולוגית בלבנון. בשנת 2005 הוגשה בקשה לקבל מענק מהסוכנות האמריקנית לפיתוח בין-לאומי (USAID) והתקבל סכום של 3.3 מיליון דולר ליישום הפרויקט (2008-2006) והוקם איגוד שביל הרי לבנון (LMTA) כדי "להבטיח את קיימות השביל לטווח ארוך".

התיירות בלבנון נפגעה קשה כתוצאה ממגפת הקורונה, המשבר הכלכלי של לבנון ומהמצב הביטחוני המדינה (כולל הפיצוץ בנמל ביירות, בשנת 2020). ב-2021, השקיעה ממשלת גרמניה בשיתוף פעולה עם ארגון העבודה הבינ-לאומי מעל מיליון דולר בתחזוקה השביל הראשי ושבילי הצד.

## טיולים רגליים
בנוסף ליוזמות פרטיות, בכל שנה באביב, מארחת האגודה LMTA, טיול קבוצתי, רגלי, שבו המשתתפים הולכים מתחילת השביל ועד סופו בחודש אחד.

### הזמנים המהירים ביותר הידועים
ב-1 במאי 2021, Ali Kedami יחד עם Nayla Cortas השלימו יחד את מסלול השביל תוך 6 ימים, 12 שעות ו-15 דקות. Nayla הייתה אישה הראשונה שהלכה את כל המסלול. השיא הקודם של 6 ימים ו-17 שעות נקבע ביוני 2017 על ידי Patrick Vaughan מארצות הברית.

## חלוקה לקטעים
שביל ההר הלבנון מחולק ל-27 חלקים, כל קטע הוא באורך 9–24 קילומטרים שניתן לסיים ביום אחד.

## הערות שוליים

## קישורים חיצוניים
* אגודת שביל הר הרי לבנון. (באנגלית)
* סרטון על השביל. (בצרפתית)
* המסמך של USAIS על הקמת השביל. (באנגלית)
קטגוריה:לבנון: ספורט
קטגוריה:לבנון: גאוגרפיה
קטגוריה:טרקים
ז'ולי

קטגוריה:שמות פרטיים צרפתיים
קטגוריה:שמות משפחה צרפתיים
יוסף שלופר

רבי **יוסף שׁלוּפֶּר** (כ"ג בשבט תר"א – ב' באייר תרס"ג) היה רב ליטאי, שכיהן כרב במספר קהילות בתחום המושב, ונודע כתלמיד חכם חריף ובעל מסירות רבה ללימוד התורה ולטהרת החינוך.

## ביוגרפיה
נולד בדווינסק לאביו הרב צבי הירש. מילדותו ניכרו בו כישרונותיו המופלאים וחריפותו, והוא נודע בכינוי "העילוי מדיננבורג" או "יאשקע דענעבורגער".

בשנת תרי"ח הגיע ללמוד בישיבת וולוז'ין, והיה ממצטייני תלמידיה. בעת המחלוקת בין ראשי הישיבה הנצי"ב והבית הלוי, הביע את תמיכתו בנצי"ב באומרו: "חריף הנני בעצמי, אני מעוניין בראש ישיבה שהוא בקי".

## שידוך מיוחד
סיפר הרב איסר זלמן מלצר שבאותה תקופה הגיע לישיבה הרב אייזל חריף (רבי יהושע אייזיק שפירא) כדי למצוא חתן לבתו. הוא הציג בפני תלמידי הישיבה שאלה קשה בסוגיה שלמדו, והבטיח כי מי שיצליח לתרצה – יזכה לשאת את בתו. תלמידים רבים ניסו לתרץ את הקושיה אך לא עלה בידם. לאחר שוויתר ר' אייזל על התקווה למצוא מתרץ, ניגש אליו יוסף שלופר ושאלו מהו התירוץ הנכון – לא לשם השידוך אלא מתוך צימאון לדעת. ר' אייזל התפעל מאהבת התורה שבבקשתו, והחליט לקחתו לחתן. בשנת תר"כ נישא לנחמה, בתו של ר' אייזל חריף.

## כהונתו הרבנית
בשנת תרכ"ז נתקבל לכהן כרבה של העיר דרצ'ין שבבלארוס (אז בתחומי האימפריה הרוסית), תפקיד בו כיהן שבע שנים. לאחר מכן, שימש כרב העיר וועקשנא במשך שתים עשרה שנה. בשנת תרמ"ו התמנה לרבה של העיר סלונים.

## פטירתו
נפטר בב' באייר תרס"ג ונקבר בסלונים, סמוך לחותנו. בלווייתו השתתפו כעשרת אלפים איש. נספד על ידי הרב מנחם הכהן ריזיקוב.

## חיבוריו
*
*

## קישורים חיצוניים
* 
* 

## הערות שוליים

קטגוריה:רבנים ליטאים
קטגוריה:ראשי ישיבה ליטאים
קטגוריה:דאוגבפילס: רבנים
קטגוריה:סלונים: רבנים
קטגוריה:בוגרי ישיבת וולוז'ין
קטגוריה:ילידי 1841
קטגוריה:נפטרים ב-1903
קטגוריה:מחברי ספרי שו"ת
וחג שבועות תעשה לך

"**וחג שבועות תעשה לך**" (לעיתים נקרא בטעות "**חג שבועות תעשה לך**") הוא שיר לכבוד חג השבועות, שמילותיו לקוחות ממספר מקורות בתנ"ך.השיר הולחן בשנת 1927 על ידי המלחין ידידיה אדמון, אשר הלחין זמן קצר מאוחר יותר שיר נוסף לשבועות, "סלינו על כתפינו" (1929).

## מילות השיר

מילות השיר לקוחות מפסוקים מספר שמות ומתהילים:
* **וְחַג שָׁבוּעוֹת תַּעֲשֶׂה לְךָ בִּכּוּרֵי קְצִיר חִטִּים** - שמות ל"ד, כ"ב
* **הַזּוֹרְעִים בְּדִמְעָה בְּרִנָּה יִקְצֹרוּ** - תהלים קכ"ו, ה'
* **אֶרֶץ נָתְנָה יְבוּלָהּ** - תהלים ס"ז, ז'
* **אֶרֶץ זָבַת חָלָב וּדְבַשׁ** - לראשונה בספר שמות ג', ח'

## ביצועים והקלטות
* הזמרת נעמי צורי הקליטה את השיר שנקרא בשם "פסוקי זמרה" בשנת 1950
* המלחין והזמר יעקב תלמי (2007-1925) הקליט את השיר בשנת 1952
* המלחין והזמר יצחק לוי (1977-1919) הקליט את השיר בשנת 1955
* התזמורת של קול ישראל בעיבודו ובניצוחו של המלחין והמעבד שבתי פטרושקה, הקליטה את השיר בשנת 1955
* מקהלת ילדי קיבוץ רוחמה בליווי תזמורת הבידור של קול ישראל בעיבודו של שמעון כהן ובניצוחו של משה וילנסקי, ביצעו את השיר בשנת 1962
*הזמרת רחל אטאס בליווי מקהלת רון-עמי בעיבודו של משה לוסטיג ובניצוחו של חנן שלזינגר, הקליטה את השיר בשנת 1957
*יפה ירקוני בליווי מקהלת ילדים, בעיבודו ובניצוחו של חנן וינטרניץ ביצעה את השיר, מתוך התקליט "שירי חגים" משנת 1965
*מרים אביגל בליווי תזמורת הד ארצי בעיבודו של יוסף הדר, הקליטה את השיר, מתוך התקליט "שירי חגים" משנת 1966
*דודו זכאי, דורית ראובני, עוזי מאירי, רוני וייס ודורית פן מתוך האלבום "51 שירי חגים לאיל" משנת 1975
*להקת האחים והאחיות (תמי גל, ויקי תבור, מוני ארנון, ורדה שגיא) בעיבודו של גידי קורן, מתוך האלבום "שירי חג לילדים" משנת 1981
*להקת "קל טף" ביצעה את השיר מתוך האלבום "שירים מן התנ"ך" משנת 1993
*חבורת הזמר רננים הקליטה את השיר מתוך האלבום "עץ הרימון - משירי ידידיה אדמון", משנת 2007
*עוזי חיטמן ביצע את השיר מתוך המארז המחומש "שירי החגים הגדולים בכל הזמנים" משנת 2011

## קישורים חיצוניים
* "'''וחג שבועות תעשה לך'''", באתר הספרייה הלאומית

###### ביצועים
* 
* 
* 
* 
## הערות שוליים

קטגוריה:שירי 1927
קטגוריה:שירי נעמי צורי
קטגוריה:שירי יפה ירקוני
קטגוריה:שירי מרים אביגל
קטגוריה:שירי דודו זכאי
קטגוריה:שירי דורית ראובני
קטגוריה:שירי האחים והאחיות
קטגוריה:שירי עוזי חיטמן
קטגוריה:שירים בעברית
קטגוריה:שירים שהולחנו על ידי ידידיה אדמון
קטגוריה:שירי שבועות
קטגוריה:שירים המבוססים על התנ"ך
שנקסוויל

**שנקסוויל** (באנגלית: **Shanksville**) היא מנהלה מקומית במחוז סאמרסט שבפנסילבניה. נכון ל-2020 מנתה אוכלוסייתה 197 איש. היא ממוקמת 126 ק"מ דרומית מזרחית לפיטסבורג ו-364 ק"מ מערבית לפילדלפיה.

המקום ידוע בעיקר עקב התרסקות טיסה 93 של יונייטד איירליינס, אחת מהמטוסים שנחטפו בפיגועי 11 בספטמבר, בתחומיו. המטוס התרסק לאחר שאנשי אל-קאעדה ניסו לרסק אותו אל הבית הלבן או אל הקפיטול. במקום הוקמה אנדרטה לזכר קורבנות הטיסה.

## קישורים חיצוניים

* 

## הערות שוליים

קטגוריה:פנסילבניה: יישובים
אבלינו (כדורגל)

**מועדון כדורגל אבלינו** (באיטלקית:**US Avellino 1912**) הידוע גם בשם **אבלינו** הוא מועדון כדורגל איטלקי, מהעיר אבלינו במחוז קמפניה שבאיטליה. זה מועדון כדורגל ותיק ששיחק בעבר במשך 10 עונות בסרייה א'.
## היסטוריה
המועדון נוסד בשנת 1912. במשך שנים הוא שיחק בליגות אזוריות או ארציות נמוכות.

בעונת 1946/1947 הוא קודם לסרייה ג' ובסוף שנות ה-40 של המאה ה-20 התקדם לסרייה ב'. הוא ירד ממנה לאחר שש עונות.

בשנת 1973 הקבוצה הועלתה בסרייה ב' ובשנת 1978 לראשונה קודמה לסרייה א' בה שיחקה במשך 10 עונות. הצלחתה הגדולה הייתה המקום השמיני בשנת 1987. 

לאחר ירידה מליגה העליונה, הקבוצה שיחקה מספר יונות בסרייה ב' ואף ירדה לליגה השלישית בחשיבותה.

בשנת 2009 הוכרז על פשיטת רגל ותוך זמן קצר הוקם מועדון חדש בשם Avellino Calcio.12 S.S.D שהחל לשחק בסרייה ד'. בעונת 2012/2013 היא קודמה לסרייה ב' בה שיחקה מספר עונות, עד שירדה ליגה נמוכה.

משחקי הבית נערכים באצטדיון פרטניו שנבנה בשנת 1973.  

## סגל שחקנים
נכון ל-17 בספטמבר 2025

 (בהשאלה מססואולו)

 
 (בהשאלה מסמפדוריה)
 (בהשאלה מאטאלנטה)

 (בהשאלה מססואולו)
 
 (בהשאלה מססואולו)

 

 (קפטן)

 (בהשאלה מיובנטוס)

 
 

 

 (בהשאלה מלאציו)

 
 

## קישורים חיצוניים

* 

קטגוריה:קמפניה
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1925